У чэрвені 1920 г. пачалося вызваленне Міёршчыны. Яно звязана з імем героя грамадзянскай вайны Г. Д. Гая, камандуючага 2-ім конным Каўказскім корпусам. 4 ліпеня артылерыя корпуса Г. Д. Гая вяла абстрэл маёнтка Дрыгучы, дзе былі ўмацаванні белапалякаў. Спачатку яны стрымлівалі парыў трэці чырвонаармейцаў, але да 17 гадзін увесь корпус перайшоў у наступленне. Да 22 гадзін ён дасягнуў рубяжа Заходняя Дзвіна – вёска Павяцце. Раніцай наступнага дня баі ўзнавіліся ля вёскі Сташулі, па берагах Вяты, аднак да змяркання чырвоныя коннікі Г. Д. Гая ўвайшлі ў Друю і Браслаў.